Babaseuntjie verlate gevind in Polokwane | Maroela Media
Babaseuntjie verlate gevind in Polokwane
Die babatjie wat verlate gevind is (Foto: SAPD Limpopo)
Die polisie in Polokwane het ŉ soektog van stapel gestuur vir die ma van ŉ kind wat Saterdag verlate gevind is in een van die restaurante in die stad.
“Een van die klante het omstreeks 13:00 die toilet van die restaurant besoek en was geskok om die baba op die grond te sien. Die babatjie het ŉ trui aangehad en was toegedraai in ŉ kombersie,” het kol. Moatshe Ngoepe, woordvoerder van die polisie, gesê.
Die vrou het die personeel in kennis gestel en die polisie is ontbied. “Hulle het vinnig reageer en die babaseuntjie na ŉ hospitaal geneem vir mediese ondersoek.”
ŉ Saak van kinderverwaarlosing is aanhangig gemaak. “Dit is egter nog nie bekend wie die ma van die kind is nie en niemand is in hegtenis geneem nie.”
Enigiemand met inligting oor die babaseuntjie word versoek om kapt. Martin Thema te kontak by 082 451 7155.
Drie vas oor vermiste vrou van Marble Hall
Gee him vir my!
Die boosheid van mense het geen perke nie!
Kan dit nie verstaan nie. Het die restaurant nie kameras nie.
Iewers sal iemand praat. Tronk toe vir mama.
N dier gooi nie sy kind weg nie. Wat n soort ma is jy wat jou baba weg gooi.
Ek praat nie goed wat die ma gedoen het nie, maar ten minste het sy die baba in n restaurant se toilet gelos waar sy weet mense sal die baba maklik kry. Sy kon net sowel die kind in n put toilet gegooi het of in n drein of in n verlste stuk veld. Of sy kind die baba self dood gemaak het. Ja sy kon egter die regte pad gevolg het en self polisiestasie te gegaan het en gesê het Vat asb d baba want ek wil hom nie meer hê nie of vat die baba want ek kan… Lees meer »